ΔΗΜΟΤΙΚΟ ΣΧΟΛΕΙΟ ΓΛΥΚΟΒΡΥΣΗΣ

Τηλέφωνα σχολείου 2735091264

2735180010

**ΑΝΑΚΟΙΝΩΣΗ ΕΓΓΡΑΦΩΝ ΣΤΟ ΟΛΟΗΜΕΡΟ ΠΡΟΓΡΑΜΜΑ ΓΙΑ ΤΟ ΣΧΟΛΙΚΟ ΕΤΟΣ 2023-2024**

Aνακοινώνεται ότι οι εγγραφές των μαθητών/τριών στο ολοήμερο τμήμα και στο τμήμα πρωινής ζώνης πραγματοποιούνται στο γραφείο της Διευθύντριας τις εργάσιμες μέρες, από την **Τετάρτη 3 Μαΐου** 2023  έως και την **Πέμπτη 18 Μαΐου** 2023 ώρες  08:20-9:40 π.μ.

   Οι μαθητές εγγράφονται στο Προαιρετικό Ολοήμερο Πρόγραμμα, κατόπιν **σχετικής αίτησης-δήλωσης των γονέων/κηδεμόνων τους.** Οι Διευθυντές/τριες  των Δημοτικών Σχολείων κάνουν δεκτές όλες ανεξαιρέτως τις αιτήσεις των γονέων/κηδεμόνων για φοίτηση των μαθητών/τριών στο Ολοήμερο Πρόγραμμα, χωρίς προϋποθέσεις.

Έως τις **18-05-2023** θα πρέπει να έχει κατατεθεί στη σχολική μας μονάδα συμπληρωμένο από τους γονείς/κηδεμόνες των μαθητών/τριών   που επιθυμούν να εγγράψουν τα παιδιά τους στο Ολοήμερο Πρόγραμμα,το παρακάτω έντυπο: «**ΔΗΜΟΤΙΚΟ-ΑΙΤΗΣΗ-ΔΗΛΩΣΗ ΕΓΓΡΑΦΗΣ**», το οποίο είναι διαθέσιμο στο **γραφείο της Διευθύντριας και στο συνημμένο αρχείο**.

 Σε περίπτωση υποβολής εκπρόθεσμης αίτησης εγγραφής στο Ολοήμερο Πρόγραμμα των σχολικών μονάδων, μετά τη λήξη του διδακτικού έτους, απαιτείται η γραπτή έγκριση του οικείου Διευθυντή Πρωτοβάθμιας Εκπαίδευσης.

**Στο Ολοήμερο Πρόγραμμα**

Η φοίτηση είναι υποχρεωτική και η αποχώρηση γίνεται με τη λήξη του προγράμματος, ώρα 16:00

Ενδιάμεση αποχώρηση των μαθητών/τριών μπορεί να γίνεται μετά το τέλος της 2ης ώρας του Προαιρετικού Ολοήμερου Προγράμματος ( **15:00**) εφόσον κατατεθεί σχετική ενυπόγραφη δήλωση των γονέων/κηδεμόνων.

Αποχώρηση στις 13.15 μαθητή/τριας που είναι εγγεγραμμένος/η στο ολοήμερο πρόγραμμα δεν προβλέπεται και μπορεί να γίνει μόνο παρουσία/συνοδεία γονέα .

**Πρωινή Ζώνη**

Σας ενημερώνουμε ότι υπάρχει η δυνατότητα εγγραφής των μαθητών και στο τμήμα πρωινής ζώνης(7:00- 8:00 το πρωί). Στο τμήμα αυτό δικαίωμα συμμετοχής έχουν μαθητές οι οποίοι /ες είναι εγγεγραμμένοι/ες και φοιτούν στο Ολοήμερο Πρόγραμμα.